તો આ સદીના અંત સુધીમાં માનવજાતિ કેવા રસ્તે વળશે અને ક્યા મુકામ પર પહોંચશે ? તેનો આધાર આપણા આજના અભિગમ પર રહેશે. માણસ માંદો હોય છતાં લાડુ-જલેબી અને ભોગમાં રચીપચીને મોત નોતરી લીધું હોય તેવા પણ દાખલા છે અને અતિશય ગંભીર વ્યાધિમાંથી પણ વિચારશીલતા અને સંયમ દ્વારા બહાર આવીને સુંદર આરોગ્યસિદ્ધિ કરી હોય તેવાં પણ ઘણાંયે ઉદાહરણો છે. આપણે કેવો રસ્તો લેવો છે એ તો આપણે જ નક્કી કરી લેવું પડશે અને પછી તે માર્ગે ચાલવા પુરુષાર્થ કરવો પડશે. પરંતુ તે પણ બહુ મોડું થાય તે પહેલાં જ અને બની શકે તો આજે જ !